Cofnodion Cyfarfod CCG 28.4.22

 Cynhaliwyd yn Neuadd Cymuned Glantwymyn ac ar-lein

*19:353: Presennol*: Iwan Jones (Cadeirydd am y noson) Deryck Lewis, Bedwyr Fychan, Gareth Owen, William Owen, Huw Williams, Aeron Pughe, Gwenfair Davies, Gwen Lloyd, Aled Griffiths, Rhodri Wigley, Glyn Jones, Sandra Evans (Clerc)

*19:354:* *Ymddiheuriadau*: Gareth Wyn Jones, (Cadeirydd), Elwyn Vaughan, Paul Hughes,

*19:355:* *Datganiadau o ddiddordeb*: Dim

19:356: *Cyflwyno a derbyn cofnodion Mawrth 2022* Cynigiwyd bod y cofnodion yn gywir gan Huw Williams. Fe’i heiliwyd gan Gwenfair Davies.

* *19:357:* *Adroddiad y Clerc*: *Cynhaliwyd cyfarfod am eglwys Darowen yn ddiweddar gyda chynrychiolaeth helaeth ac amrywiol o’r gymuned yn mynychu. Cafwyd 26 o bobl yn un llais o blaid cadw’r eglwys ar agor a mynegwyd llawer o sylwadau positif. Cynhelir cyfarfod pellach y mis nesaf lle bydd y Parch. Miriam Beecroft a chynrychiolwyr o Fangor yn mynychu.*
* Yn dilyn cyfarfod rhwng Mr Brian Roberts, Corris, Gareth Jones, Dafydd Evans a’r Clerc yn Llanwrin, cafwyd *Cafwyd amcan bris gan Brian Roberts Corris am £3874.00 i atgyweirio’r ddau fwa ym mynwent Llanwrin*

19:357: Materion yn codi o’r Cofnodion Nodwyd y dylid cywiro enw’r Cynghorydd Deryck Lewis a newid Mudiad Ysgolion Meithrin yn Fudiad Meithrin

19:358:Croesawu Cynghorwyr – Llongyfarchwyd y Cynghorwyr chroesawyd y Cynghorydd Glyn Jones am y tro cyntaf. Arwyddwyd ffurflenni Datganiad Derbyn Swydd a derbyniwyd y Cod Ymddygiad gan bawb oedd yn bresennol. Bydd pawb oedd yn absennol wedi cael copi electronig ac anfonir copi drwy’r post os bydd angen.

*19:359: Eglwysi Darowen a Llanwrin –*

* *Yn dilyn cael amcanbris gan Brian Roberts Corris am £3874.00 i atgyweirio’r ddau fwa ym mynwent Llanwrin penderfynwyd derbyn y cynnig ar yr amod y bydd y gwaith yn cael ei gychwyn yn fuan. Gofynnir am wneud y gwaith mewn dau gam achos pryderon diogelwch. Bydd Huw Williams yn trefnu hyn.*
* *Cysylltir â’r Parch. Miriam Beecroft i ofyn am gyfraniad gan yr eglwys. Cynigiwyd hyn gan Rhodri Wigley ac fe’i heiliwyd gan Aled Griffiths.*
* *Bydd y Clerc yn parhau i geisio dod o hyd i ffynonellau ariannol gan gynnwys CADW.*
* *Mae’r broses o ddod o hyd i gynllun claddedigaethau mynwentydd Darowen a Llanwrin yn parhau*
* *Penderfynwyd cadarnhau ymhellach berchnogaeth a chyfrifoldeb dros eglwys Llanwrin a Darowen. Trafodwyd a ddylid cyflogi trwne i ymchwilio hefyd. Am y tro anfonir y dogfennau perthnasol eto at y Cynghorwyr a chael eu barn.*
* *Er cyfleuster gofynnir i Bwyllgor Neuadd Glantwymyn a fydd modd cadw dogfennau’r Cyngor a’r Filing Cabinaet yn ganolog yn y neuadd*
* *Mae’r broses i drefnu tocio’r goeden yn parhau.*
* *Bydd Gareth Owen yn rhoi tâp i rybuddio’r cyhoedd am y bwa peryglus yn Llanwrin*

19:360: Diffibrilwyr -Cafwyd diweddariad a chasglwyd gwybodaeth am enwau cyswllt i’w rhoi i Wasanaeth Ambiwlans Cymru fel bodd modd eu gosod ar rwydwaith. Cynhwysir copi o’r wybodaeth yn yr adroddiad i’r Blewyn Glas er gwybodaeth i’r cyhoedd.

*19:361:* Cynllunio -Dim

*19:362: Materion ariannol ac eitemau i’w talu*

*19:362:1: Diweddariad Ariannol – aeth o flaen y Cyngor ac fe’i derbyniwyd gan bawb.*

***Diweddariad Ariannol CCG a’r Gwynt Ebrill 2022***

|  |  |  |  |  |  |  |
| --- | --- | --- | --- | --- | --- | --- |
| ***Cyfrif*** | ***Rhif y cyfrif*** | ***Dyddiad*** | ***Balans - datganiad*** | ***Sieciau heb eu cyflwyno***  | ***Arian a dderbyniwyd*** | ***Balans gwirioneddol*** |
| ***CCG current*** | ***80405019*** | ***Ebrill 2022*** | ***16,953.27*** | ***101320******Swm anhysbys******CThEM******101319******95.00******101317******9.12******101295******10.00******101333******£90.00******101334******£71.83******101335******£302-40******101336******233.00******101337******£79.99******Cyfanswm******891.34******(Heb gynnwys swm i’w cadarnhau)*** |  | ***16,061.93*** |
| ***CCG savings*** | ***80405035*** | ***Ebrill 2022*** | ***15,104.51*** |  |  ***38c******(Budd)******11.3.22*** | ***15,104.51*** |
| ***Gwynt current*** | ***40052604*** | ***Ebrill 2022*** | ***1,295.01*** |  | ***100270******250.00*** | ***1045.1*** |
| ***Gwynt savings*** | ***60849707*** | ***Ebrill 2022*** | ***6,091.58*** |  |  ***(Budd)15c******11.3.22*** | ***6,091.58*** |
| ***Mynwent Llanwrin*** | ***40500941*** | ***Ebrill 2021*** | ***1,795.84*** |  |  ***(Budd)4c******11.3.22*** | ***1,795.84*** |

*19:362:2: Taliadau:*

* *Cyflog y Clerc – Telir mis Mawrth y mis nesaf gan ddisgwyl swm terfynol gan y cyfrifwyr*
* *Y Blewyn Glas £10.00 am hysbyseb torri gwair*
* *Gloversure £42.00*

*19:362:3: Nodwyd mai cyfrif mynwent Llanwrin yw’r cyfrif a oedd dan yr enw cyfrif mynwentydd a hynny yn dilyn rhodd gan y ddiweddar Mr. George Evans.*

*19:363: Adroddiadau’r Cynghorwyr*

*19:363:1: Llywodraethwyr Ysgol Glantwymyn Aled Griffiths a Dafydd Evans*

*Cafwyd cyfarfod y Llywodraethwyr yn ddiweddar a nodwyd bod y sefyllfa ariannol yn dda ar hyn o bryd gan ganiatau i’r strwythur staffio cyfredol gyda phedwar dosbarth yn parhau ar gyfer y flwyddyn nesaf. Newyddion da arall yw bod nifer y disgyblion yn dal i godi.*

*19:363:2: Fforwm y Cleifion Gwenfair Davies*

*Nid yw’r Fforwm wedi cwrdd eto.*

*Nodwyd bod Gwenfair Davies wedi cael ei gwahodd i fod ar grŵp llywio Cynllunio Cymunedau Lleol sy’n cael ei ariannu gan PAVO. Diolch i Andy Rowlands am dynnu sylw at hwn gan fod arian sylweddol ar gael er lles cymunedau o fewn dalgylch Bro Ddyfi. Mae croeso i bentrefi leisio barn. Tynnir sylw grwpiau gofal plant at y gronfa a Phwyllgor Neuadd Glantwymyn. Bydd Gwenfair yn gofyn a fydd modd i rywrai eraill fynychu ar ran y Cyngor ac anfon y manylion ymlaen.*

*19:363: Gohebiaeth*: Dim

19:364: Bocsys ffôn 01650511200 CWM CEIRIG PCO1 CEMMAES ROAD MACHYNLLETH 01650511269 PCO1 CEMMAES ROAD MACHYNLLETH SY20 8JZ

Cafwyd gwahoddiad i brynu’r bocsys ffôn modern hyn. Penderfynwyd cysylltu â BT i ofyn yw eu bwriad ac oes sicrwydd bod y ciosgau hyn yn cael eu digomisiynu a phryd. Gofynnir am adroddiad am y defnydd a wneir o’r ciosgau gan bwysleisio mod hanfodol ydynt mewn argyfwng mewn ardaloedd gwledig lle nad oes signal ffôn

*19:365:* Materion *Priffyrdd a Phontydd*

*Tynnwyd sylw eto at nifer o eitemau heb gael eu datrys:*

* *Pont Comins – Cysylltir eto gydag NMWTRA i fyneigi pryderon bod y goleuadau yno gyhyd. Pan fydd trydydd car yn sefyll mae peryg iddi gael ei daro achos y gornel.*

*Mae eitemau newydd yn cynnwys:*

* *Dibyn peryglus wrth ochr y wtra sy’n mynd i Ffriddfawr, a Gwernbwlch. Mae hwn yn arbennig o beryglus gan fod yr ochr yn tynnu’r cerbydau tuag ato. Gofynnir am rwystrau gan Gyngor Sir Powys.*
* *Stwc dŵr wedi blocio ger Craig Llys Ffryddlan, Comins mae’r dŵr sy’n cronni’n creu lllyn wrth ochr Tynycae*
* *Ffordd Cwmberllan, rhwng Tŷ Nant a Nant y Gaseg wedi gwaethygu a chulhau ac mae ymyl y ffordd wedi torri. Mae trwnc wedi blocio fan hyn hefyd. Mae’r dŵr yn rhedeg i’r ochr isaf a mynd y tu ol i’r gabiens. Gofynnir i rywun o Bowys i ddod i’w harchwilio.*

*19:366: Unrhyw fater Arall.*

* Afancod Mynegwyd siom wrth glywed am gyndynrwydd CNC i gwrdd â’r Cyngor i drafod bwriad CNC i roi trwyddedi i ollwng afancod ym Mro Ddyfi. Teimlwyd bod gan y Cyngor hawl i holi ynghylch y bwriad hwn ar sail nifer o ffactorau. Cysylltir eto a’u gwahodd unwaith eto. Mae’r pryderon yn cynnwys coed wedi cael ei diffrodi yn yr ardal eisoes yn dilyn dau bâr yn cael eu gollwng neu’n dianc i Gors Dyfi. Mae pryderon y byddant yn cyrraedd afonydd bach megis Cwm Ffrydlan a Thal-y-wern. Mae Pwyllgor Amaethwyr Dyffryn Dyfi wedi mynegi pryderon ers tro gan gyfeirio at y difrod a gwelir yn yr Alban yn ardal yn dilyn prosiect o’r math.

Cysylltir ag Aelodau Seneddol gan ofyn pwy sy’n gyfrifol am y difrod a gofyn iddynt ddod a’r wybodaeth gerbron y cyhoedd. Nodir bod perygl i holl isadeiledd adeiladau gan gynnwys cartrefi a ffyrdd gan arwain at lifogydd yn ogystal â’r effeithiau andwyol ar ffermio. Cynigiwyd hyn gan Aled Griffiths ac fe’i heiliwyd gan Bedwyr Fychan.

Daeth y cyfarfod i ben am 9.40

Cynhelir y cyfarfod nesaf Nos Iau 29.4.22

----------------------------------------------------------------------------------------------------------------

 **Cyfarfod Ymddiriedolaeth y Melinau Gwynt 28.4.22**

Cafwyd cais am arian gan CFfI Bro Ddyfi. Penderfynwyd rhoi £500.00 tuag at gostau hyfforddiant a meithrin sgiliau ar gyfer y Rali. Dymunwyd yn dda i’r ffermwyr ifainc a’u gwahodd i geisio cyngor gan gyn-aelodau’r Clwb. Gwahoddir adborth am y gweithgareddau a sut mae’r clwb yn dod ymlaen yn y Rali. Cynigiwyd hyn gan Huw Williams ac fe’i heiliwyd gan bawb.

Daeth y cyfarfod i ben am 9.45